Mikuláš I. Opavský

Mikuláš I. Opavský (* 1253/1255 – † 25. júl 1318)  bol prvé opavské knieža. Je považovaný za zakladateľa dynastie opavských Přemyslovcov. Bol nemanželským synom českého kráľa Přemysla Otakara II. a jeho milenky Anežky z Kuenringu.

 Životopis 
V roku 1260 ho pápež Urban IV. legitimizoval s podmienkou, že on a jeho potomkovia strácajú právo na českú kráľovskú korunu. V listine z 4. júla 1269 vystupuje prvýkrát ako pán Opavy (dominus Opavie). Niekedy po tomto roku mu bolo vydelené Opavsko z Moravy. Po boku svojho otca sa zúčastnil bitky na Moravskom poli v roku 1278. V bitke bol zajatý a väznený. Opavsko vtedy ovládla vdova po Přemyslovi kráľovná Kunhuta. Po prepustení na slobodu roku 1281 sa vrátil na Opavsko a postupne prebral všetky svoje práva.Dějiny Slezska v datech. S. 54. V tejto dobe sa už tituloval ako opavský vojvoda (dux Opavie).Slezsko v dějinách českého státu I. S. 244 Kvôli sporom so svojím nevlastným bratom Václavom II. o Opavsko opustil Mikuláš v roku 1295 krajinu a vydal sa do Poľska, kde vykonával funkcie krakovského a sandomerského (od 1295) a veľkopoľského (1300 až 1306) hajtmana.

 Rodina 
Mikuláš sa oženil s Adelheid, neterou rímskeho kráľa Rudolfa I. Habsburského. Spolu mali niekoľko detí:
 Mikuláš II. Opavský (* 1288 – † 8. december 1365), opavský knieža
 Jan (* po 1288 – † 1325)
 Václav (* po 1288 – † po 5. marci 1367), pražský a olomoucký kanonik

 Referencie 

Kategória:Opavské kniežatá
Kategória:Opavskí Přemyslovci
Kategória:Narodenia v 50. rokoch 13. storočia
Kategória:Úmrtia v 1318